...ร้าน "Peppercorns" หรือ ร้าน “พริกไทยดำ” ร้านสเต็กที่อยู่แถวๆ แยกบางโพ ถ้าตรงมาจากบางซื่อถึงแยกบางโพเลี้ยวซ้าย ร้านอยู่ติดถนนเลยค่ะ ร้านไม่มีที่จอดรถต้องหาจอดเอาแถวนั้นค่ะ เป็นร้านที่ให้บรรยากาศแบบครอบครัว หรือเพื่อนฝูงมาทานของอร่อยๆ ที่ราคาไม่แพงกันค่ะ
... อาหารที่นี่นอกจากเป็นอาหารอิตาเลี่ยน พวกสเต็ก สปาเก็ตตี้ ซุป ลาซานย่า ฯลฯ แล้ว ยังมีอาหารไทยๆ ให้เลือกหลากหลาย อย่างส้มตำ ลาบ ก็ยังมีค่ะ เผื่อใครทานอาหารแล้วเลี่ยนก็สั่งมาแก้เลี่ยนกันได้นะ เสาร์ อาทิตย์ คนค่อนข้างเยอะ บางทีต้องรอโต๊ะสักพักเพราะเต็ม ส่วนใหญ่มากันทั้งครอบครัวต้องรออาหารนิดนึงค่ะ

บรรยากาศร้าน : ภายในร้านตกแต่งแบบโมเดิร์นดูทันสมัย น่านั่ง ร้านใหญ่ โปร่งสบายไม่รู้สึกอึดอัด ถึงจะดูหรูนิดๆแต่ก็ใส่ขาสั้น เสื้อชิวๆมาทานได้ค่ะไม่ต้องเขิน ในร้านมีโคมไฟขนาดใหญ่สวยๆ และตกแต่งฝาผนังด้วยกรอบรูปทำให้ร้านไม่ดูเรียบเกินไป

อาหารที่สั่ง : 
- สเต็กเนื้อสันพริกไทยดำ (Ribeye) 299 บาท : ราคาตามน้ำหนัก สั่งแบบ medium rare ราดมาด้วยน้ำเกรวี่ โรยด้วยเม็ดพริกไทยสด เนื้อนุ่มไม่เหนียว รสชาติเข้ากันดีเลยค่ะเคี้ยวเม็ดพริกไทยสดไปด้วยรสชาติเผ็ดนิดๆ
- สปาเก็ตตี้มันกุ้ง 70 บาท : จานไม่ใหญ่มาก แต่รู้สึกว่าพอดีไม่มากเกินไป โรยหน้ามาด้วยหมูหยอง รสชาติสปาเก็ตตี้อร่อย กลมกล่อม ไม่มันมาก จานนี้ชอบกว่าที่อื่นค่ะ
- ซุปครีมเห็ด 45 บาท : สั่งมาทานระหว่างรออาหารอื่นๆ หอมครีม ลื่นคอ อร่อยใช้ได้ 
** มี vat 7% ด้วยนะค่ะ

..โดยรวมของรสชาติ อร่อยถูกปากค่ะ ไม่เลี่ยนเกินไป ราคาก็ไม่แพงเลย แถมมีเมนูให้เลือกทั้งไทยและเทศ มากมายหลายอย่างจริงๆ เป็นอีกร้านที่ไม่พลาดที่จะกลับไปชิม เพราะยังมีอีกหลายเมนูที่น่าทาน ราคาก็สบายกระเป๋าอีกด้วย

FB : https://www.facebook.com/PeppercornsBangpho
ที่ตั้ง : 150/8 ถนนประชาราษฎร์สาย1 แขวงบางซื่อ เขตบางซื่อ กรุงเทพฯ 10800
โทร  : 02 912 5853